rejauldu/bengali-wikipedia huggingface dataset:
তালুকদার মনিরুজ্জামান (১ জুলাই ১৯৩৮ – ২৯ ডিসেম্বর ২০১৯) ছিলেন একজন বাংলাদেশি রাষ্ট্রবিজ্ঞানী। তিনি ২০০৬ সালে বাংলাদেশ সরকার কর্তৃক জাতীয় অধ্যাপক হিসেবে মনোনীত হয়েছিলেন।  শিক্ষা তালুকদার মনিরুজ্জামান ১৯৩৮ সালের ১ জুলাই সিরাজগঞ্জের তারাকান্দি গ্রামে জন্মগ্রহণ করেন। ১৯৫৬ সালে তিনি ঢাকা বিশ্ববিদ্যালয়ের রাষ্ট্রবিজ্ঞান বিভাগে ভর্তি হন। তিনি সেখান থেকে স্নাতক ও স্নাতকোত্তর ডিগ্রি অর্জন করেন।  ঢাকা বিশ্ববিদ্যালয় থেকে স্নাতকোত্তর ডিগ্রি অর্জনের পর তালুকদার মনিরুজ্জামান ১৯৬৩ সালে কানাডা গমন করেন ও সেখানকার কুইন্স বিশ্ববিদ্যালয়ে ভর্তি হন।   বিদ্যায়তনে কাজ  ১৯৬৬ সালে তিনি দেশে ফিরে আসেন ও রাজশাহী বিশ্ববিদ্যালয়ে যোগদান করেন। ১৯৭৪ সাল পর্যন্ত তিনি সেখানে শিক্ষকতা করেছিলেন।  তালুকদার মনিরুজ্জামান ১৯৭৪ সালে ঢাকা বিশ্ববিদ্যালয়ে যোগদান করেন। ২০০৬ সালে তিনি সেখান থেকে অবসর গ্রহণ করেন। সে বছরে তাঁকে বাংলাদেশ সরকার জাতীয় অধ্যাপক হিসেবে মনোনীত করেছিল।   গ্রন্থাবলি  তিনি ৯টি গ্রন্থ রচনা করেছেন।   The Bangladesh Revolution and Its Aftermath। ঢাকা: দি ইউনিভার্সিটি প্রেস লিমিটেড, ১৯৮০।  বাংলাদেশের রাজনীতি: সংকট ও বিশ্লেষণ। চট্টগ্রাম: বাংলাদেশ কো-অপারেটিভ বুক সোসাইটি লিমিটেড, ২০০১।  The All India Muslim League: A Social Analysis 1906-1946। ঢাকা: সুবর্ণ, ২০১৩।   ব্যক্তিগত জীবন  মনিরুজ্জামান রাজিয়া আক্তার বানুর সাথে বিবাহবন্ধনে আবদ্ধ হয়েছিলেন। তাঁদের দুই পুত্র ও এক কন্যা ছিল।   মৃত্যু  তিনি ২০১৯ সালের ২৯ ডিসেম্বর ঢাকার অ্যাপোলো হাসপাতালে ৮১ বছর বয়সে মৃত্যুবরণ করেন।  তথ্যসূত্র  বিষয়শ্রেণী:১৯৩৮-এ জন্ম বিষয়শ্রেণী:২০১৯-এ মৃত্যু বিষয়শ্রেণী:সিরাজগঞ্জ জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কুইন্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশী রাষ্ট্রবিজ্ঞানী বিষয়শ্রেণী:বাংলাদেশী পুরুষ লেখক বিষয়শ্রেণী:বাংলাদেশের জাতীয় অধ্যাপক
নিজামপুর কলেজ রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার মীরসরাই উপজেলায় অবস্থিত একটি রেলওয়ে স্টেশন।  ইতিহাস ১৯৬৪ সালে প্রতিষ্ঠিত নিজামপুর বিশ্ববিদ্যালয় কলেজ শিক্ষার্থীদের যাতায়াতের সুবিধার জন্য এই স্টেশন তৈরি করা হয়।  পরিষেবা নিজামপুর কলেজ রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: সূবর্ণ এক্সপ্রেস পাহাড়িকা এক্সপ্রেস মহানগর প্রভাতী\গোধুলী এক্সপ্রেস উদয়ন এক্সপ্রেস মেঘনা এক্সপ্রেস মহানগর এক্সপ্রেস তূর্ণা এক্সপ্রেস বিজয় এক্সপ্রেস সোনার বাংলা এক্সপ্রেস ময়মনসিংহ এক্সপ্রেস কর্ণফুলী এক্সপ্রেস ঢাকা\চট্টগ্রাম মেইল সাগরিকা এক্সপ্রেস  চট্টলা এক্সপ্রেস লাকসাম কমিউটার জালালাবাদ এক্সপ্রেস ও লোকাল ট্রেন।  তথ্যসূত্র  বিষয়শ্রেণী:চট্টগ্রাম জেলার রেলওয়ে স্টেশন
থাম্ব|মধ্য আমেরিকার সাতটি দেশ এবং তাদের রাজধানী মধ্য আমেরিকা ( আমেরিকা সেন্ত্রাল বা Centroamérica সেন্ত্রোআমেরিকা) উত্তর আমেরিকা মহাদেশের দক্ষিণ প্রান্তে এবং দক্ষিণ আমেরিকা মহাদেশের ঠিক উত্তরে অবস্থিত একটি ভৌগোলিক অঞ্চল। আরও সঠিকভাবে অঞ্চলটি মেক্সিকো (উত্তর আমেরিকা) এবং কলম্বিয়ার (দক্ষিণ আমেরিকা) মধ্যবর্তী স্থানে অবস্থিত। অঞ্চলটি দুই আমেরিকা মহাদেশকে যুক্ত করেছে এবং একই সাথে আটলান্টিক মহাসাগর এবং প্রশান্ত মহাসাগরকে বিচ্ছিন্ন করেছে।Central America , MSN Encarta. Accessed on line January 10, 2008. 2009-10-31."Central America", vol. 3, Micropædia, The New Encyclopædia Britannica, Chicago: Encyclopædia Britannica, Inc., 1990, 15th ed. . এই দুটি মহাসাগর মধ্য আমেরিকার উপর দিয়ে প্রবাহিত পানামা খাল দ্বারা সংযুক্ত হয়েছে।  মধ্য আমেরিকাতে ৭টি সার্বভৌম রাষ্ট্র অন্তর্ভুক্ত। এগুলি হল:              এবং     মধ্য আমেরিকা মেসোআমেরিকা অতিসক্রিয় জীববৈচিত্র্য অঞ্চলের একটি অংশ, যা উত্তর গুয়াতেমালার মধ্য দিয়ে মধ্য পানামা পর্যন্ত প্রসারিত হয়েছ।   মধ্য আমেরিকার রাষ্ট্রসমূহের তথ্যসারণি    সংখ্যা রাষ্ট্র রাজধানী আয়তন(বর্গ কি.মি.) জনসংখ্যা (জুলাই ২০১১)  মোট আভ্যন্তরীণ উৎপাদন (ক্রয়ক্ষমতার সমতা)(এপ্রিল ২০১১) মোট আভ্যন্তরীণ উৎপাদন (মাথাপিছু)(এপ্রিল ২০১১)১   বেলমোপান২২,৯৬৬  ৩২১,১১৫  $২.৭৪০ বিলিয়নবেলিজ, আন্তর্জাতিক আর্থিক তহবিল। সংগৃহীত হয়েছে: ২০১১-০৪-২১।  $৭,৯৮৩২   স্যান হোসে৫১,১০০ ৪,৫৭৬,৫৬২  $৫৩.৯৫ বিলিয়নকোস্টা রিকা, আন্তর্জাতিক আর্থিক তহবিল। সংগৃহীত হয়েছে: ২০১১-০৪-২১।  $১১,৬৬২৩   সান সালভাদোর২১,০৪১ ৬,০৭১,৭৭৪  $৪৫.১৪৫ বিলিয়নএল সালভাডোর আন্তর্জাতিক আর্থিক তহবিল। সংগৃহীত হয়েছে: ২০১১-০৪-২১। $৭,৬৪৬৪   গুয়াতেমালা নগরী১০৮,৮৮৯ ১৩,৮২৪,৪৬৩   $৭৩.০২ বিলিয়নগুয়াতেমালা, আন্তর্জাতিক আর্থিক তহবিল। সংগৃহীত হয়েছে: ২০১১-০৪-২১।  $৪,৯৬৪৫   তেগুসিগালপা১১২,০৯০ ৮,১৪৩,৫৬৪  $৩৫.১৭ বিলিয়নহন্ডুরাস, আন্তর্জাতিক আর্থিক তহবিল। সংগৃহীত হয়েছে: ২০১১-০৪-২১। $৪,৫৩২৬   মানাগুয়া১৩০,৩৭০ ৫,৬৬৬,৩০১  $১৮.৫৩ বিলিয়ননিকারাগুয়া, আন্তর্জাতিক আর্থিক তহবিল। সংগৃহীত হয়েছে: ২০১১-০৪-২১। $৩,১৪৭৭   পানামা সিটি৭৫,৪২০ ৩,৪৬০,৪৬২  $৪৮.১৬ বিলিয়নপানামা, আন্তর্জাতিক আর্থিক তহবিল। সংগৃহীত হয়েছে: ২০১১-০৪-২১। $১৩,৪১৫ মোট  ৫২১,৮৭৬ ৪২,০৬৪,২৪১  $২৭৬.৮৯৫ বিলিয়ন  $৫৩,৩৪৯   তথ্যসূত্র    বহিঃসংযোগ   Central America Online Discussion Forum and Community  Photos of Central America  LANIC Central America country pages
thumb|250px|কেজিএফ ক্লাবের সামনের একটি দৃশ্য thumb|250px|কেজিএফ ক্লাবের প্রবেশমুখ thumb|250px|সেন্ট মাইকেলস এবং আল এঞ্জেলস চার্চ, কেজিএফ  কোলার স্বর্ণখনি বা কোলার গোল্ড ফিল্ডস বা কেজিএফ হচ্ছে কর্ণাটক রাজ্যের কোলার এর একটি খনির অঞ্চল এবং তালুক। রবার্টসন পেত হচ্ছে কোলার স্বর্ণখনির সদরদপ্তর।  ইতিহাস কোলার স্বর্ণখনির প্রাথমিক ইতিহাস ওয়েসলেয়ান তামিল মিশন,বেঙ্গালুরু এবং কোলার গোল্ড ফিল্ডের সুপারেন্টেন্ডেন্ট ডেভিড পিল্লাই। তার  গবেষণা ও পর্যবেক্ষণ ত্রৈমাসিক পত্রিকা মিথিক সোসাইটি এবং অন্যান্য জার্নালে প্রকাশিত হয়।  শহরের জন্ম ইতিহাস  সোনার খনি বৃদ্ধি এবং শ্রমচাহিদা বৃদ্ধির ফলে, তামারনাডুর ধর্মপুরি, কৃষ্ণগিরি, সালেম, উত্তর ও দক্ষিণ আর্কট জেলার মানুষ এবং অন্ধ্রপ্রদেশের চিত্তুর, মাদানপল্লী ও অনন্তপুর জেলার মানুষ বিভিন্ন শাফলের চারপাশে বসতি স্থাপন করে। শহরে প্রাণকেন্দ্রে মূলত ব্রিটিশ ও ভারতীয় প্রকৌশলী, ভূতাত্ত্বিক ও খনি সুপারভাইজাররা গ্র্যান্ড ঔপনিবেশিক জীবনযাপন করত যাদের জন্য ছিল গলফ কোর্স, টেনিস কোর্ট, ড্যান্স হল এবং বার সহ ক্লাব, কুটির এবং বাংলো। কর্মীদের জন্য বাগান ও বাসস্থান এবং গীর্জা এবং চ্যাপেলও ছিল সেখানে।  ১৯০২ সালের জুনে, ভারতের প্রথম এবং প্রাচীন বিদ্যুৎ উৎপাদন কেন্দ্র থেকে কেজিএফে খনির অপারেশনগুলির জন্য বিদ্যুৎ সরবরাহ করা হয়/ এটি শিবসামামুদ জলপ্রপাত থেকে প্রাপ্ত বিদ্যুৎ যা 'কভারি ইলেকট্রিক পাওয়ার প্লান্ট' নামে পরিচিত ছিল।  কোলার অঞ্চলের চারপাশে বিভিন্ন শিলালিপি রয়েছে যা বিভিন্ন সময়ে মহাভারীদের (বানাস), কদম্বাস, চালুক, পাল্লা, বৈদুম্বাস, রাস্তাকুত, চোলাস, হোয়সালাস এবং ময়সুর রাজাদের রাজত্বের নিদর্শন।   কোলার জাতীয় প্রত্নতাত্ত্বিক স্মৃতিস্তম্ভ  কোলার গোল্ড ফিল্ডগুলিতে কোলার গোল্ড ফিল্ডের পাইরোক্লাস্টিকস এবং পিলো লাভা রক্ষা, রক্ষণাবেক্ষণ, প্রচার এবং জোটের বর্ধিতকরণের উন্নতির জন্য ভূতাত্ত্বিক সার্ভে অফ ইন্ডিয়া (জিএসআই) দ্বারা ভারতের জাতীয় ভূতাত্ত্বিক স্মৃতিসৌধ ঘোষিত হয়েছে। national geo-heritage of India, INTACH   শিক্ষা ১৯০১ সালে, ন্যান্ডিডোরগগ খনিতে কোম্পানির ব্রিটিশ ও ইউরোপীয় কর্মীদের শিশুদের শিক্ষার জন্য ইংরেজি মিডিয়াম প্রাইমারি স্কুল প্রতিষ্ঠা করেন জন টেইলর অ্যান্ড সন্স কোম্পানি। এটি কোলার সোনা ফিল্ডস বয়েজ স্কুল ওরিগাম নামে পরিচিত ছিল এবং পরবর্তীতে মিডল স্কুল এবং তারপরে হাই স্কুলে উন্নীত হয়েছিল, শিক্ষার্থীরা নিম্ন ক্যামব্রিজ এবং সিনিয়র ক্যামব্রিজ লেভেল পরীক্ষায় উপনীত হয়েছিল।  জনসংখ্যার উপাত্ত  দাপ্তরিক ভাষা কন্নড়, তবে কোলার জেলার বেশিরভাগ কন্নড় ও তামিল ভাষী জনসংখ্যা রয়েছে যদিও তামিলরা কেজিএফে সংখ্যাগরিষ্ঠ। বেশিরভাগ তামিল জনগোষ্ঠী ১৯ শতকের শেষদিকে ব্রিটিশদের দ্বারা আনীত মাদ্রাজ প্রেসিডেন্সির উত্তর আর্কট, চিত্তুর, সালেম এবং ধর্মপুরি জেলার শ্রমিকরা ছিল তাদের পূর্বপুরুষ। এদেরকে আনা হয়েছিল কারণ স্থানীয় গ্রামবাসী কাজ করতে অস্বীকৃতি জানিয়েছিল।  চলচ্চিত্র  কেজিএফ: চ্যাপটার ওয়ান একটি চলচ্চিত্র এর উপর ভিত্তি করে করা হয়েছে।  কেজিএফ: চ্যাপ্টার টু চলচ্চিত্র ১৪ এপ্রিল ২০২২ এ মুক্তি পেয়েছে।  তথ্যসূত্র   বহিঃসংযোগ  বিষয়শ্রেণী:কোলার জেলার শহর ও নগর বিষয়শ্রেণী:কর্ণাটকের অর্থনীতি বিষয়শ্রেণী:কোলার জেলার ভূগোল বিষয়শ্রেণী:কোলার জেলার দর্শনীয় স্থান বিষয়শ্রেণী:ভারতের ভূগর্ভস্থ খনি বিষয়শ্রেণী:ভারতে সোনার খনি
নামবিহীন ব্যক্তি (ইংরেজি ভাষায়: Man with No Name; ইতালীয় ভাষায়: Uomo senza nome) সের্জিও লেওনে পরিচালিত ইতালীয় 'স্প্যাগেটি ওয়েস্টার্ন' চলচ্চিত্রের ক্লিন্ট ইস্টউড এর চরিত্র। চলচ্চিত্র গুলোকে একত্রে ডলার্‌স ত্রয়ী বলা হয়। নামবিহীন ব্যক্তি ভূমিকায় অভিনীত ডলার্‌স ত্রয়ীর চলচ্চিত্র তিনটি হলো, আ ফিস্টফুল অফ ডলার্‌স(১৯৬৪), ফর আ ফিউ ডলার্‌স মোর(১৯৬৫) এবং দ্য গুড, দ্য ব্যাড অ্যান্ড দি আগলি(১৯৬৬)।  যুক্তরাজ্য থেকে প্রকাশিত চলচ্চিত্র বিষয়ক ম্যাগাজিন এম্পায়ার (সাময়িকী) এর মতে, 'নামবিহীন ব্যক্তি' সর্বকালের সেরা চরিএগুলোর মধ্যে ৪৩ তম।The 100 Greatest Movie Characters| 43. The Man With No Name | Empire. www.empireonline.com (2006-12-05). Retrieved on 2013-02-22.   বহিঃসংযোগ     Man with no name Wiki   তথ্যসূএ   বিষয়শ্রেণী:১৯৬৪-এর চলচ্চিত্র বিষয়শ্রেণী:১৯৬৫-এর চলচ্চিত্র বিষয়শ্রেণী:১৯৬৬-এর চলচ্চিত্র বিষয়শ্রেণী:সের্জিও লেওনে পরিচালিত চলচ্চিত্র বিষয়শ্রেণী:ওয়েস্টার্ন চলচ্চিত্র বিষয়শ্রেণী:ইতালীয় চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:ইতালীয় ভাষার চলচ্চিত্র বিষয়শ্রেণী:স্পেনীয় ভাষার চলচ্চিত্র বিষয়শ্রেণী:চলচ্চিত্রে পুরুষ চরিত্র
সলুয়া আদর্শ ডিগ্রী  কলেজ বাংলাদেশের দক্ষিণাঞ্চলের খুলনা বিভাগের  যশোর জেলার চৌগাছা মহা সড়কের সলুয়া বাজারের পূর্ব পাশ্বে  অবস্থিত একটি উচ্চ মাধ্যমিক শিক্ষাপ্রতিষ্ঠান। প্রতিষ্ঠাকালীন সময় এটি সলুয়া আদর্শ কলেজ নামে পরিচিত ছিলো, যা ১৯৯৯ সাল থেকে বর্তমান সলুয়া আদর্শ ডিগ্রী কলেজ নামে পরিচিত হয়। বর্তমানে কলেজটিতে উচ্চ মাধ্যমিক বিষয়ে পাঠ দান করা হয়। বর্তমানে এখানে প্রায় ৩০০ শিক্ষার্থী রয়েছে।  সলুয়া কলেজের প্রতিষ্ঠাতা মরহুম আলমগীর কবির (প্রাক্তন অধ্যক্ষ) তার অক্লান্ত পরিশ্রমের ফল এবং এলাকাবাসীর আন্তরিকতার ফলে যশোর শিক্ষা বোর্ডে প্রতিষ্ঠার পর থেকে পর পর ৫ বার বোর্ডের মেধা তালিকার সেরা ১০ এ স্থান লাভ করে।   বিষয়শ্রেণী:১৯৯৯-এ বাংলাদেশে প্রতিষ্ঠিত বিষয়শ্রেণী:১৯৯৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:যশোর জেলার শিক্ষাপ্রতিষ্ঠান
সুজিত গুহ (; জন্ম: ২৩ জুলাই ১৯৫০) ভারতীয় বাংলা চলচ্চিত্রের একজন পরিচালক। তিনি বাংলাদেশের যশোর জেলায় জন্মগ্রহণ করেন।   চলচ্চিত্র   মন যে করে উরু উরু (২০১০)  মন মানে না (২০০৮)  এরি নাম প্রেম (২০০৬)  অগ্নিপথ (২০০৫)  গঙ্গা (১৯৯৮)  মনসা কণ্যা (1997)  মনের মানুষ (১৯৯৭)  প্রথম দেখা (১৯৯২)  আনন্দ নিকেতন (১৯৯১)  মন্দীরা (১৯৯০)  আক্রোশ (১৯৮৯)  আশা ও ভালোবাসা (১৯৮৯)  বন্দিনী (১৯৮৯)  ঝংকার (১৯৮৯)  অমর সঙ্গী (১৯৮৭)  দোলন চাঁপা (১৯৮৭)  খেপা ঠাকুর (১৯৮৭)  অভিমান (১৯৮৬)  বউ মা (১৯৮৬)  লাল মহল (১৯৮৬)  দাদামণি (১৯৮৪)  সংকল্প (১৯৮২)   তথ্যসূত্র    বহিঃসংযোগ     সুজিত গুহ কমপ্লেক্স ইনডেক্স টু ওয়ার্ল্ড ফিল্ম  বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র পরিচালক বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:বাঙালি চলচ্চিত্র পরিচালক বিষয়শ্রেণী:যশোর জেলার ব্যক্তি বিষয়শ্রেণী:কলকাতার চলচ্চিত্র পরিচালক বিষয়শ্রেণী:২১শ শতাব্দীর ভারতীয় চলচ্চিত্র পরিচালক
জোড়হাট ভারতের পশ্চিমবঙ্গ রাজ্যের হাওড়া জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে জোড়হাট শহরের জনসংখ্যা হল ১৬,১২৩ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭৬%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে জোড়হাট এর সাক্ষরতার হার বেশি।  এই শহরের জনসংখ্যার ৮% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:হাওড়া জেলার শহর ও নগর বিষয়শ্রেণী:কলকাতার শহরতলি
কেনেথ স্যানবর্ন পিটজার একজন মার্কিন ভৌত এবং তাত্ত্বিক রসায়নবিজ্ঞানী।  তাকে তার যুগের সবচেয়ে প্রভাবশালী ভৌত রসায়নবিদদের অন্যতম মনে করা হয় যার কাজ ভৌত রসায়নের সব গুরুত্বপূর্ণ ক্ষেত্রজুড়েই বিস্তৃত। এগুলো হলো : তাপগতিবিদ্যা, পরিসংখ্যানিক বলবিদ্যা, আণবিক গঠন, কোয়ান্টাম বলবিদ্যা, স্পেক্ট্রস্কোপি, রাসায়নিক বন্ধন, গতিবিদ্যা।   জীবনী পিটজার ১৯৩৫ সালে ক্যালিফোর্নিয়া ইনস্টিটিউট অফ টেকনোলজি থেকে বিএস এবং ১৯৩৭ সালে ইউনিভার্সিটি অব ক্যালিফোর্নিয়া, বার্কলে থেকে পিএইচডি ডিগ্রি অর্জন করেন। গ্র্যাজুয়েশন শেষের পর তিনি ইউনিভার্সিটি অব ক্যালিফোর্নিয়া, বার্কলের রসায়ন বিভাগের শিক্ষক নিযুক্ত হন এবং পর্যায়ক্রমে অধ্যাপক পদে উন্নীত হন। ১৯৫১ থেকে ১৯৬০ সাল পর্যন্ত ইউনিভার্সিটি অব ক্যালিফোর্নিয়া, বার্কলে কলেজ অব কেমিস্ট্রির ডীন হিসেবে দায়িত্ব পালন করেন। তিনি ১৯৬১ থেকে ১৯৬৮ সাল পর্যন্ত রাইস ইউনিভার্সিটির ৩য় প্রেসিডেন্ট হিসেবে দায়িত্ব পালন করেন। ১৯৬৯ থেকে ১৯৭১ সাল পর্যিন্ত স্ট্যানফোর্ড বিশ্ববিদ্যালয় এর ৬ষ্ঠ প্রেসিডেন্ট হিসেবে দায়িত্ব পালন করেন। তিনি ১৯৭১ সালে ইউনিভার্সিটি অব ক্যালিফোর্নিয়া, বার্কলেতে ফিরে যান এবং ১৯৮৪ সালে অবসর গ্রহণ করেন কিন্তু আমৃত্যু গবেষণা চালিয়ে যান। তিনি ১৯৪৯ থেকে ১৯৫১ সাল পর্যন্ত ইউনাইটেড স্টেটস অ্যাটমিক এনার্জি কমিশন এর গবেষণার পরিচালক ছিলেন। একজন বিজ্ঞানী হিসেবে তিনি অণুর তাপগতীয় ধর্মের উপর কাজের জন্য পরিচিত ছিলেন। তার জীবনের অজস্র পুরস্কারের মধ্যে ন্যাশনাল মেডেল অব সায়েন্স এবং প্রিস্টলি মেডেল উল্লেখযোগ্য।  তার ছেলে রাসেল মোশার পিটজারও একজন বিখ্যাত রসায়নবিজ্ঞানী।  তথ্যসূত্র  বিষয়শ্রেণী:১৯১৪-এ জন্ম বিষয়শ্রেণী:গুগেনহাইম গবেষণা বৃত্তিধারী বিষয়শ্রেণী:মার্কিন বিশ্ববিদ্যালয় এবং কলেজ প্রেসিডেন্ট বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী বিষয়শ্রেণী:তাত্ত্বিক রসায়নবিদ বিষয়শ্রেণী:মার্কিন ফিজিক্যাল রসায়নবিদ বিষয়শ্রেণী:যুক্তরাষ্ট্রের ন্যাশনাল অ্যাকাডেমি অফ সায়েন্সসের সদস্য বিষয়শ্রেণী:মার্কিন রসায়নবিদ বিষয়শ্রেণী:স্ট্যানফোর্ড বিশ্ববিদ্যালয়ের প্রেসিডেন্ট বিষয়শ্রেণী:রাইস বিশ্ববিদ্যালয়ের প্রেসিডেন্ট বিষয়শ্রেণী:১৯৯৭-এ মৃত্যু বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:উইলার্ড গিবস অ্যাওয়ার্ড বিজয়ী বিষয়শ্রেণী:প্রিস্টলি পদক বিজয়ী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:মার্কিন ভৌত রসায়নবিদ বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:ক্যালিফোর্নিয়ার বিজ্ঞানী বিষয়শ্রেণী:মার্কিন ফিলোসফিক্যাল সোসাইটির সদস্য
উগো আরমান্দো ক্যাম্পানিয়ারো ( ; জন্ম ২৭ জুন ১৯৮০) আর্জেন্টিনার একজন প্রাক্তন পেশাদার ফুটবলার যিনি সেন্টার ব্যাক হিসেবে খেলেন।  ২০১২ সাল থেকে আর্জেন্টিনার হয়ে সম্পূর্ণ আন্তর্জাতিক, ক্যাম্পাগনারো তার দেশের হয়ে ১৭টি ম্যাচে খেলার সুযোগ পেয়েছেন। দুই বছর পরে ২০১৪ ফিফা বিশ্বকাপের জন্য নির্বাচিত হন। সেই বিশ্বকাপে তার দল জার্মানির কাছে ১-০ গোলে হারায় ফলে তিনি রানার-আপ পদক জিতেছিলেন।  তথ্যসূত্র   বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:পিয়াচেনৎসা কালচো ১৯১৯-এর খেলোয়াড় বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:উনিওনে কালচো সাম্পদোরিয়ার খেলোয়াড় বিষয়শ্রেণী:সোচেতা স্পোর্তিভা কালচো নাপোলির খেলোয়াড় বিষয়শ্রেণী:ইন্টার মিলানের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:দেলফিনো পেস্কারা ১৯৩৬-এর খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:কর্দোবার (আর্জেন্টিনা) ফুটবলার
সুলতান ইয়াহিয়া পেত্রা ইবনে আলমরহুম সুলতান ইবরাহিম পেত্রা (১০ ডিসেম্বর ১৯১৭ – ২৯ মার্চ‌ ১৯৭৯) ছিলেন মালয়েশিয়ার ষষ্ঠ সম্রাট। ১৯৭৫ সালের ২১ সেপ্টেম্বর থেকে মৃত্যুর পূর্ব পর্যন্ত তিনি সম্রাট ছিলেন। তিনি কেলানতানের দ্বাদশ সুলতান।   প্রারম্ভিক জীবন  ইয়াহিয়া পেত্রা কোতা ভারুতে জন্মগ্রহণ করেন। তিনি ছিলেন সুলতান ইবরাহিম পেত্রার দ্বিতীয় ছেলে।Finestone, Jeffrey and Shaharil Talib (1994) The Royal Families of South-East Asia Shahindera Sdn Bhd  ইয়াহিয়ার নিঃসন্তার চাচা তুঙ্কু ইসমাইল তাকে লালনপালন করেছেন। ইসমাইল পরে সুলতান হন। ইয়াহিয়াকে পেনাঙের ফ্রান্সিস লাইট স্কুলে পড়াশোনার জন্য পাঠানো হয়। এরপর তিনি ইংল্যান্ডে লেখাপড়ার উদ্দেশ্যে যান। তার চাচা সুলতান ইসমাইল ১৯৩৯ সালের ২১ জুলাই তাকে তুঙ্কু তেমেংগং নিযুক্ত করেছিলেন। পর তার বাবা সুলতান ইবরাহিম ১৯৪৫ সালের ৬ ফেব্রুয়ারি তাকে তুঙ্কু বেন্দাহারা নিযুক্ত করেন। ইয়াহিয়া ১৯৪১ থেকে ১৯৪৮ সাল পর্যন্ত কেলানতানের বিভিন্ন প্রশাসনিক দায়িত্বপালন করেছেন।Risalah Pertabalan Yang di-Pertuan Agong VI Jabatan Penerangan Malaysia   কেলানতানের উত্তরাধিকার  তুঙ্কু ইন্দ্রা পেত্রা ছিলেন সুলতান ইবরাহিমের বড় ছেলে। সুলতান ইবরাহিম তার নিঃসন্তান ভাই সুলতান ইসমাইলের উত্তরসূরি হওয়ার পর তুঙ্কু ইন্দ্রা পেত্রা ১৯৪৪ সালের ২৫ অক্টোবর রাজা মুদা তথা উত্তরাধিকারী মনোনীত হন। তবে ইবরাহিমের সাথে দ্বন্দ্বের ফলে ১৯৪৮ সালের ১ ফেব্রুয়ারি তাকে অপসারণ করে ইয়াহিয়াকে উত্তরাধিকারী মনোনীত করা হয়।  সুলতান ইবরাহিমের মৃত্যুর পর ইয়াহিয়া পেত্রা ১৯৬০ সালের ৯ জুলাই কেলানতানের সুলতান হন। ১৯৬১ সালের ১৭ জুলাই কোতা ভারুর ইসতানা বালাই বেসারে তার অভিষেক হয়।   উপসম্রাট  সুলতান ইয়াহিয়া পেত্রা ১৯৭০ সালের ২১ সেপ্টেম্বর থেকে ১৯৭৫ সালের ২০ সেপ্টেম্বর পর্যন্ত ডেপুটি ইয়াং দি-পেরতুয়ান আগং ছিলেন।   সম্রাট  ষষ্ঠ সম্রাট নির্বাচনের সময় সবচেয়ে জ্যেষ্ঠ শাসক পাহাঙের আবু বকর এবং জোহরের সুলতান ইসমাইল উভয়ে দায়িত্বগ্রহণ করতে অস্বীকৃতি জানান। স্বাস্থ্যগত কারণে সুলতান ইয়াহিয়াও রাজি ছিলেন না। তবে পরে তিনি সিদ্ধান্ত বদল করেন।Tunku Abdul Rahman (1978) Viewpoints p 74 Heinemann, Kuala Lumpur ১৯৭৫ সালের ২১ সেপ্টেম্বর ইয়াহিয়া পেত্রা মালয়েশিয়ার সম্রাট হন।   মৃত্যু  সুলতান ইয়াহিয়া ১৯৭৯ সালের ২৯ মার্চ ইসতানা নেগারায় মৃত্যুবরণ করেন। তাকে কোতা ভারুর রাজকীয় কবরস্থানে দাফন করা হয়।(1 April 1979) New Straits Times   পরিবার  তিনি তুঙ্কু জয়নবকে বিয়ে করেছিলেন। তুঙ্কু জয়নবের উপাধি ছিল রাজা পেরেমপুয়ান ও রাজা পেরমাইসুরি আগং। সুলতান ইয়াহিয়া ও তুঙ্কু জয়জবের এক ছেলে ও ছয় মেয়ে রয়েছে।Finestone, Jeffrey and Shaharil Talib (1994) Op Cit   তথ্যসূত্র   বিষয়শ্রেণী:১৯১৭-এ জন্ম বিষয়শ্রেণী:১৯৭৯-এ মৃত্যু বিষয়শ্রেণী:কেলানতানের সুলতান বিষয়শ্রেণী:মালয়েশিয়ার রাজশাসক বিষয়শ্রেণী:মালয়েশীয় মুসলিম বিষয়শ্রেণী:মালয় বংশোদ্ভূত মালয়েশীয় ব্যক্তি বিষয়শ্রেণী:নাইটস গ্র্যান্ড ক্রস অব দ্য অর্ডার অব সেন্ট মাইকেল অ্যান্ড সেন্ট জর্জ
কুহালং বাংলাদেশের বান্দরবান জেলার অন্তর্গত বান্দরবান সদর উপজেলার একটি ইউনিয়ন।   আয়তন  কুহালং ইউনিয়নের আয়তন ২০,৭৪৫ একর (৮৩.৯৫ বর্গ কিলোমিটার)।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ১৩,২৭৩জন। এর মধ্যে ৯,১১৬জন বৌদ্ধ, ৩,৬৫০জন মুসলিম, ৩০২জন খ্রিস্টান , ১৯৬জন হিন্দু ও ৯জন অন্যান্য ধর্মের অনুসারী। https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  বান্দরবান সদর উপজেলার উত্তরাংশে কুহালং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের উত্তরে ও পূর্বে রাজবিলা ইউনিয়ন, দক্ষিণে বান্দরবান পৌরসভা এবং পশ্চিমে চট্টগ্রাম জেলার চন্দনাইশ উপজেলার ধোপাছড়ি ইউনিয়ন ও রাঙ্গুনিয়া উপজেলার পদুয়া ইউনিয়ন অবস্থিত।   ইতিহাস  ১৯৮৪ সালে তৎকালীন বৃহত্তর বান্দরবান সদর ইউনিয়ন থেকে ৩২৫ নং কোলাক্ষ্যং, ৩১৮ নং কুহালং এবং ৩২৪নং চেমী মৌজা নিয়ে কুহালং ইউনিয়ন পরিষদ গঠন করা হয়।   প্রশাসনিক কাঠামো  কুহালং ইউনিয়ন বান্দরবান সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বান্দরবান সদর থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।   শিক্ষা ব্যবস্থা  ২০১১ সালের আদমশুমারি অনুযায়ী কুহালং ইউনিয়নের সাক্ষরতার হার ৩৪.৭%। এ ইউনিয়নে ১টি মাধ্যমিক বিদ্যালয় ও ১৭টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  চেমী ডলুপাড়া উচ্চ বিদ্যালয়  প্রাথমিক বিদ্যালয়  কুহালং বটতলী সরকারি প্রাথমিক বিদ্যালয়  কুহালং সরকারি প্রাথমিক বিদ্যালয়  ক্যামলং সরকারি প্রাথমিক বিদ্যালয়  ক্রাউপাড়া সরকারি প্রাথমিক বিদ্যালয়  খৈয়াপাড়া সরকারি প্রাথমিক বিদ্যালয়  গুংগুরু আগাপাড়া সরকারি প্রাথমিক বিদ্যালয়  গুংগুরুপাড়া সরকারি প্রাথমিক বিদ্যালয়  চড়ুইপাড়া সরকারি প্রাথমিক বিদ্যালয়  চেমীডলুপাড়া সরকারি প্রাথমিক বিদ্যালয়  চেমীমুখ আনুমিয়া সরকারি প্রাথমিক বিদ্যালয়  থুইম্রাঅংপাড়া সরকারি প্রাথমিক বিদ্যালয়  থোয়াইংগাপাড়া সরকারি প্রাথমিক বিদ্যালয়  বাকীছড়া সরকারি প্রাথমিক বিদ্যালয়  বিক্রিছড়া সরকারি প্রাথমিক বিদ্যালয়  ভরাখালী হাজী সাহেব মিয়া সরকারি প্রাথমিক বিদ্যালয়  ভাঙ্গামুরা সরকারি প্রাথমিক বিদ্যালয়  মিনঝিরিপাড়া সরকারি প্রাথমিক বিদ্যালয়   যোগাযোগ ব্যবস্থা  কুহালং ইউনিয়নে যোগাযোগের প্রধান সড়ক হল বান্দরবান-চন্দ্রঘোনা সড়ক। সব ধরনের যানবাহনে যোগাযোগ করা যায়।   খাল ও নদী  কুহালং ইউনিয়নের দক্ষিণাংশ দিয়ে প্রবাহিত হচ্ছে সাঙ্গু নদী।   হাট-বাজার  কুহালং ইউনিয়নের প্রধান হাট-বাজার হল ডলুপাড়া বাজার।   দর্শনীয় স্থান   বৌদ্ধ ধাতু জাদি (স্বর্ণ মন্দির)   জনপ্রতিনিধি   বর্তমান চেয়ারম্যান: মংপু মার্মা   আরও দেখুন   বান্দরবান সদর উপজেলা  বান্দরবান সদর থানা  বান্দরবান জেলা   তথ্যসূত্র    বহিঃসংযোগ   বিষয়শ্রেণী:বান্দরবান সদর উপজেলার ইউনিয়ন
পোল জঁ ফ্রঁসোয়া বের্নারদোনি (; জন্ম: ১৮ এপ্রিল ১৯৯৭; পোল বের্নারদোনি নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব আঁজে এবং ফ্রান্স অনূর্ধ্ব-২৩ দলের হয়ে গোলরক্ষক হিসেবে খেলেন।  ২০১৩ সালে, বের্নারদোনি ফ্রান্স অনূর্ধ্ব-১৭ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। দলগতভাবে, বের্নারদোনি এপর্যন্ত ১টি শিরোপা জয়লাভ করেছেন, যা তিনি ফ্রান্সের বয়সভিত্তিক দলের হয়ে জয়লাভ করেছেন।  প্রারম্ভিক জীবন পোল জঁ ফ্রঁসোয়া বের্নারদোনি ১৯৯৭ সালের ১৮ই এপ্রিল তারিখে ফ্রান্সের এভ্রিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বের্নারদোনি জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত ফ্রান্স অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ                বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ক্লাব জিরোঁদেঁ দে বর্দোর খেলোয়াড় বিষয়শ্রেণী:ত্রোয়া ওব শম্পানিয়ের খেলোয়াড় বিষয়শ্রেণী:ক্লের্মোঁ ফুটের খেলোয়াড় বিষয়শ্রেণী:নিম ওলাঁপিকের খেলোয়াড় বিষয়শ্রেণী:আঁজে স্পোর্টিং ক্লাবের খেলোয়াড় বিষয়শ্রেণী:ফুটবল গোলরক্ষক বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:লিগ ২-এর খেলোয়াড় বিষয়শ্রেণী:প্যারিসের ক্রীড়াবিদ বিষয়শ্রেণী:লিগ ১-এর খেলোয়াড় বিষয়শ্রেণী:প্যারিসের ফুটবলার বিষয়শ্রেণী:সেঁত-এতিয়েন স্পোর্টস অ্যাসোসিয়েশনের খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:কোনিয়াস্পোরের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার বিষয়শ্রেণী:ফ্রান্সের অলিম্পিক ফুটবলার
thumb|150px|একটি কার্বক্সিলিক অ্যাসিডের গঠন thumb|150px|The 3D structure of the carboxyl group thumb|150px|A space-filling model of the carboxyl group কার্বক্সি (COOH) মূলক সমন্বিত জৈব অ্যাসিডকে কার্বক্সিলিক অ্যাসিড বলে।  COOH অর্থাৎ কার্বনিল মূলকের (C=O)কার্বনের সঙ্গে হাইড্রক্সি মূলক(OH) সরাসরি যুক্ত থাকে। কার্বনিল মূলকের ইলেক্ট্রন আকর্ষণকারী (ঋণাত্মক ইন্ডাক্টিভ প্রভাব) থাকার ফলে O-H বন্ধনের ইলেক্ট্রনগুলি সহজেই হাইড্রোজেনকে ছেড়ে দেয় যা জলীয় দ্রবণে হাইড্রোজেন আয়ন প্রেরণ করে অম্লতা সৃষ্টি করে। জৈব অ্যাসিড হতে হলে COOH মূলক থাকতেই হবে তা নয়- ফেনল (কার্বলিক অ্যাসিড- কার্বনিক অ্যাসিড নয়) ইত্যাদি অ্যারোম্যাটিক অ্যাসিডে OH মূলকের অক্সিজেনের সঙ্গে কার্বনিল মূলকের বদলে একটি অ্যারোম্যাটিক কার্বন সরাসরি যুক্ত থাকে যা O-H বন্ধনের ইলেক্ট্রনগুলিকে যথেষ্ট আকর্ষণ করে যাতে জলীয় দ্রবণে O-H মূলকের হাইড্রোজেনটি আয়নিত হয়ে অম্লতা সৃষ্টি করে।  COOH গ্রুপ সমন্বিত একমাত্র অজৈব অ্যাসিড হল কার্বনিক অ্যাসিড (কার্বন-ডাই-অক্সাইদের জলীয় দ্রবণ) যাতে কার্বক্সি কার্বনের সঙ্গেই একটি দ্বিতীয় হাইড্রক্সি মূলক সরাসরি যুক্ত থাকে। কার্বক্সি কার্বনের সঙ্গে একটি হাইড্রোজেন বা যেকোন কার্বনযুক্ত মূলক যুক্ত থাকলে তারা সবাই জৈব অ্যাসিড। কার্বনযুক্ত মূলকগুলি দীর্ঘ অ্যালিফ্যাটিক মূলক হলে এই যৌগগুলিকে সাধারণতঃ ফ্যাটি অ্যাসিড বলে হয়।  বিক্রিয়া কার্বক্সিলিক অ্যাসিডের বিক্রিয়াকে প্রধানত ছয়টি ভাগে ভাগ করা যায়- কার্বক্সিল গ্রুপের আম্লিক হাইড্রোজেন পরমাণুর প্রতিস্থাপন হাইড্রক্সিল গ্রুপের (-OH) প্রতিস্থাপন কার্বনিল গ্রুপের (-C=O) বিজারণ কার্বক্সিল গ্রুপের (-COOH) বিক্রিয়া অ্যালকিন গ্রুপের বা বেঞ্জিন রিং-এর হাইড্রোজেন পরমাণুর প্রতিস্থাপন কার্বনিল গ্ৰুপের(-C=O)জারণ   ব্যবহার  ১। ইহা একটি যৌগ যা ক্ষারের সাথে বিক্রিয়ায় লবণ ও পানি প্রস্তুত করে। ২। ইহা হইতে অ্যালডিহাইড ও আলকোহল প্রস্তুত করা হয়। তথ্যসূত্র  ভৌত ও জৈব রসায়ন, হাজারি এবং নাগ, ৭ম সম্পাদন।উচ্চ মাধ্যমিক রসায়ন ২য় পত্র।জৈব এসিডমোঃ সাব্বির হাওলাদার, চট্টগ্রাম বিশ্ববিদ্যালয়  বিষয়শ্রেণী:অ্যাসিড বিষয়শ্রেণী:কার্বক্সিলিক অ্যাসিড বিষয়শ্রেণী:কার্যকরী মূলক
ডিসেম্বর ২৬ এটি পুনঃনির্দেশের একটি তালিকা যা মুছে ফেলার জন্য বা অন্যান্য পদক্ষেপের জন্য প্রস্তাব করা হয়েছে৷ ডিসেম্বর ২৬, ২০২৪.    This is a list of redirects that have been proposed for deletion or other action on  , .  অয়লারের ধ্রুবক  → :E (গাণিতিক ধ্রুবক)  (আলাপ · সংযোগ · ইতিহাস · পরিসংখ্যান)     [ Closure:  keep]/[}} retarget]/[&wpMovetalk=1}} delete]}} ]   ইংরেজিতে Euler's Constant নামে অন্য পাতা আছে, যার বাংলা নাম হয় অয়লারের ধ্রুবক, যা পুনর্নির্দেশ করা পাতার বিষয়বস্তুর সাথে অপ্রাসঙ্গিক। DoraShin15 (আলাপ) ০৫:৪৭, ২৬ ডিসেম্বর ২০২৪ (ইউটিসি)
বর্ষা শিবাকোটি ( নেপালি : वर्षा सिवाकोटी ) হলেন একজন নেপালি চলচ্চিত্র অভিনেত্রী এবং মডেল যিনি প্রধানত নেপালি সিনেমায় কাজ করেন । তার প্রথম সিনেমা নাই নাভান্নু লা ২ (২০১৪) থেকে তিনি নেপালি চলচ্চিত্র শিল্পে তার কর্মজীবন তৈরি করেন । তিনি পশুপতি প্রসাদ (২০১৬), লাপ্পান ছাপ্পান (২০১৭) এবং বীর বিক্রম ২ (২০১৯) ছবিতেও উপস্থিত হয়েছেন।  চলচ্চিত্র তালিকা বছরচলচ্চিত্রভূমিকাটীকা২০১৪নাই নভান্নু লা ২২০১৬পশুপতি প্রসাদবুনু২০১৮লাপ্পান ছাপ্পানবাচ্চা২০১৮ভায়রেগাজা বাজাগোরের বান্ধবী২০১৯পুরাণ বুলেটবীর বিক্রম ২বাদল২০২১শ্রী২০২২লাক্কা জওয়ান২০২৩পরদেশী ২২০২৪ছক্কা পাঞ্জা ৫  পুরস্কার এবং মনোনয়ন বছরপুরস্কারবিভাগকাজফলাফলসূত্র২০১৬এফএএএন পুরস্কারসেরা নতুন অভিনেত্রীপশুপতি প্রসাদ২০১৯ডিসিনে পুরস্কারসেরা পার্শ্ব চরিত্রে অভিনেত্রী (মহিলা)ভায়রে২০২১সাগরমঠ সঙ্গীত পুরস্কারসেরা আধুনিক মহিলা মডেল'জানলে তিমলাই মন পরুন' গান  তথ্যসূত্র  বহিঃসংযোগ      বিষয়শ্রেণী:১৯৯৩-এ জন্ম